tomron87/hebrew-wikipedia-sentences-corpus huggingface dataset:
במקום השלישי זכה "בליסטרה בול", שהגיע למרחק של 8.5 מטרים, וקיבל את פרס היצירתיות, אבל צוות "ברזונטאש" היה שהגיע למרחק הגדול ביותר - 24 מ' (אך לא זכה באף אחד מהמקומות הראשונים).
בשנת 2010 בבוקרשט בירת רומניה אישה מחופשת למיס פיגי קפצה על פסנתר כנף, ועם פגיעת הפסנתר במים, נפלה על הפסנתר קיבלה מכה בראשה, איבדה את ההכרה, והיא נותרה שוכבת במקומה על גבי הפסנתר הצף.
כמו כן סבלה מפגיעה בחוט השדרה, וייתכן שתישאר נכה בגפיה התחתונות.
צוות החילוץ שניגש אליה מיד לא היה בעל הכשרה רפואית, ולא ידע כיצד לטפל בה.
רבי דוד בן יוסף קמחי (ד'תתק"ך (1160) – ד'תתקצ"ה (1235)), המכונה הרד"ק, היה מגדולי פרשני המקרא ומחשובי המדקדקים של השפה העברית.
אביו של הרד"ק, רבי יוסף קמחי (הריק"ם), היה בלשן ופרשן מקרא בן ספרד.
בעקבות רדיפות המואחידין נמלטה משפחת קמחי לפרובאנס שבדרום צרפת, והתיישבה בעיר נרבונה.
ככל הנראה, שם נולד הרד"ק.
הרד"ק למד תורה ומסורה מפי אביו ומפי אחיו הגדול, רבי משה קמחי, שהתפרסם גם הוא כמדקדק חשוב ופורץ דרך וכפרשן מקרא.
הרד"ק הושפע במיוחד - הן בדקדוק והן בפרשנות - מדרכו של אחיו ר' משה, שגידלו ולימדו.
ספריו ופירושיו קיבלו תהודה רחבה והוא נחשב מגדולי הפרשנים וחכמי הלשון של עם ישראל.
בספר הדקדוק שלו, מכלול, שיקע רד"ק רבות מתורתם של המדקדקים הקדמונים כר' יהודה חיוג' ור' יונה אבן ג'נאח.
שיטתו העיקרית בספר היא דרכו של אחיו ר' משה, שחידש מספר כללים חשובים בשדה הדקדוק.
חלקו הראשון של החיבור ("חלק הדקדוק") הוא ספר דקדוק, וחלקו השני ("חלק העניין") הוא מילון של לשון המקרא המסודר בסדר אלפאביתי לפי שורשים משולשים (בני שלוש אותיות), שכונה במשך הזמן בשם "ספר השורשים".
ספר השורשים הוא מעין סיכום של ספרי השורשים ופירושי המקרא של חכמי ספרד, תוך הכרעות וחידושים של הרד"ק.
בכמה מתובנותיו הדקדוקיות נערך שימוש מאוחר יותר בתקופת הרנסאנס.
רד"ק הרבה לעיין בפילוסופיה ובמדעים, והושפע מאוד בכך מהאבן עזרא ומהרמב"ם.
בעת הפולמוס על כתבי הרמב"ם צידד רד"ק בתומכי הרמב"ם.
פירוש הרד"ק לתנ"ך (נדפס לראשונה בדפוס שונצינו בשנת ה'רמ"ו, ושוב בבזל, שנת 1530, בדפוסו של היינריך פטרי).
ויכוח להרד"ק להנוצרים (נדפס גם בסוף הספר "מלחמת חובה", ובסוף פירושו לספר תהילים).
חיבור זה מיוחס לרד"ק, אולם ככל הנראה לא חובר על ידו.
ספר המכלול, ובו שני חלקים: "ספר הדקדוק", ו"ספר השורשים" (כתב יד קניקוט; נדפס בדפוס דניאל בומברג, ונציה, שנת ה'ש"ה (1544).
רבי אליהו בחור הוסיף הערות והסברים לשני חלקי הספר וקראן בשם "נימוקים".
החלק הראשון, "ספר הדקדוק", הודפס כמה פעמים תחת השם "ספר המכלול", בתוספת נימוקי ר' אליהו בחור; בדפוס פיורדא ה'תקנ"ג הוסיף לו רבי משה הֶכִים פירוש, ובשנת ה'תרכ"ב ההדיר אותו המשכיל יצחק ריטנברג, הדפיסו בליק והוסיף לו הערות משלו (החתומות בשם יבא"ר - יצחק בן אהרן ריטטענבערג).
חלק זה יצא מחדש בשנת התשפ"ב על ידי מכון שלמה אומן בההדרת הרב יהודה לנדמן.
החלק השני, "ספר השורשים", הודפס תחת שם זה כחיבור עצמאי, לרוב עם נימוקי ר' אליהו בחור.
בשנת ה'תר"ז הודפס בברלין על ידי רפאל הירש ביזנטל (מלומד ומהדיר ספרים) ופירכטגוט לברכט (תלמידו של החתם סופר וידידם של צונץ ומשה שטיינשניידר), בתוספת מבוא והערות בגרמנית.
מהדורה זו הודפסה שוב במהדורת צילום ירושלים ה'תשכ"ז.
עט סופר, חיבור על כללי המסורה לכתיבת ספר תורה, כללי הניקוד במקרא, וכללי טעמי המקרא.
ביאור לשמות הנבואה וביאור לי"ג עיקרים
רד"ק כתב פירושים לספר בראשית, לנביאים ראשונים ואחרונים, לתהילים ולדברי הימים.
ביאורו לנביאים נדפס במהדורות השונות של "מקראות גדולות".
סדר כתיבת פירושו לתנ"ך, לפי עיון בפירושיו:
גדולתו של הרד"ק כפרשן מקרא היא בשלימותו ובקפדנותו של הפירוש: הוא מקיף את הכתובים מכל צדדיהם, מבחינות שונות - מהבחינה הפרשנית, ההקשרית, הכרונולוגית, הדקדוקית והנקדנית, ומבחינת המסורה.
הוא עוסק גם בשאלות כרונולוגיות, היסטוריות וגאוגרפיות.
פירוש רד"ק לתנ"ך זכה למהדורות רבות והפך לחלק בלתי נפרד ממהדורות מקראות גדולות לדורותיהם.
הרד"ק עושה שימוש רב בתרגום יונתן.
הוא מפרשו בהרבה מקומות ומביא גרסאות שונות.
בדומה לרש"י גם הוא מודה, כאשר אינו יודע את הביאור: "לא ידעתי טעם לסיפור הזה בזה המקום"; וכן "לא מצאתי לו טעם נכון".
כמו אביו, הרבה רד"ק להתפלמס עם פרשנות הנוצרים למקרא, ובייחוד עם פרשנותם הכריסטולוגית.
בעיקר בולטת מגמה זו בפירושו לתהילים וישעיהו, ספרים שהיו חביבים על הנוצרים; בשל כך צונזרו פירושיו לספרים אלו במקומות רבים ביותר .
לאחרונה הוצאו לאור מחדש פירושיו לספרים אלו בשלימותם במהדורת "כתר ארם צובא" של אוניברסיטת בר-אילן, ובהוצאת מוסד הרב קוק: רד"ק, הפירוש השלם על תהלים בעריכת אברהם דרום, הוצאה חדשה, ירושלים תש"ע.
בספר בראשית נוטה רד"ק לביאור פילוסופי – הוא מחפש את התועלת המוסרית של סיפורי התורה, שלדעתו לא באו לשם עצמם אלא טעמם נסתר.
כמו כן כתב הרד"ק פירוש על דרך הנסתר לפרשת גן עדן, למעשה קין והבל ולפרק א' בספר יחזקאל – מעשה מרכבה.
ארנולד ג'ייקוב "רד" אָאוּוֶרְבָּךּ היה מאמן כדורסל יהודי-אמריקאי.
היה לנשיאה ומאמנה של קבוצת הכדורסל בוסטון סלטיקס בין השנים 1950 ל-1966 בהן זכתה בתשע אליפויות NBA, שיא שנשבר רק בעונת 2008-09 על ידי פיל ג'קסון.
הוא וג'קסון נחשבים לגדולי מאמני ה-NBA בכל הזמנים.
אאורבך נולד למשפחה יהודית בברוקלין ולמד באוניברסיטת ג'ורג' וושינגטון.
הוא שימש כעוזר מאמן באוניברסיטת דיוק עד שנאלץ להחליף את המאמן הראשי, גרי ג'רארד, שלקה בסרטן.
אאורבך נשאר בתפקיד רק 3 חודשים כיוון שלא רצה לקבל משרת אימון בנסיבות שכאלה, ופנה לאמן את וושינגטון קפיטולס (שפורקה ב-1951) בשנים 1947-1949. בהדרכתו, הקבוצה הגיעה למאזנים מצוינים ולראשות הבית פעמיים, אך לא הצליחה לזכות באליפות.
בעונת 1949/50 אימן אאורבך בקבוצת "טריי-סיטיז בלקהוקס" (כיום האטלנטה הוקס) והוביל אותה למאזן 28-29. עונה זו היא היחידה בה הוביל מועדון למאזן ניצחונות שלילי.
בעונה הבאה החל אאורבך לאמן בבוסטון סלטיקס והוביל אותה להישגים מרשימים עם ביל ראסל, בוב קוזי, ג'ון האבליצ'ק ועוד שחקנים מעולים.
כשפרש מאימון בשנת 1966, לאחר 20 שנה כמאמן, נזקפו לזכותו 938 ניצחונות עונה רגילה (שיא שנשמר עד שנת 1995) וכן 9 אליפויות (השיא נשבר רק על ידי פיל ג'קסון).
אחד מסימני ההיכר הידועים שלו היה הדלקת סיגר לאות ניצחון עוד לפני סיום זמן המשחק.
המשך הקריירה כנשיא ושנותיו האחרונות
רד אאורבך המשיך לכהן כמנכ"ל ונשיא הסלטיקס וזכה עימה בעוד 4 אליפויות עד : שתיים בשנות ה-70 בהנהגת האבליצ'ק ודייב קאונס, ושתיים בשנות השמונים כשכיכבו בקבוצה לארי בירד, קווין מקהייל, רוברט פאריש ועוד שחקנים מצוינים.
הוא פתח בית ספר לכדורסל על שמו ועבד עם צעירים עד ימיו האחרונים.
בנוסף, הוא כתב 7 ספרים על כדורסל.
בשנים האחרונות לחייו מצבו הבריאותי התדרדר והוא אושפז שוב ושוב בבתי חולים.
ב-28 באוקטובר 2006 לקה בהתקף לב מול ביתו ונפטר.
אאורבך היה חלוץ בתחומים שונים בהיסטוריית ה-NBA:
אאורבך היה המאמן הראשון בהיסטוריה שבחר שחקן אפרו-אמריקאי בדראפט (צ'אק קופר ב-1950) והראשון לשבץ חמישה אפרו-אמריקאים בחמישייה הפותחת (ב-1964).
אאורבך היה הראשון לבחור בדראפט שחקן שלא בעונתו השלישית במכללה.
היה זה בשנת 1978 כשבחר את לארי בירד (לימים אחד מגדולי שחקני ה-NBA בכל הזמנים).
לאחר הדראפט נאלץ אאורבך להמתין שנה עד שבירד ישלים את לימודיו.
אאורבך העביר את שרביט האימון לביל ראסל והפך אותו למאמן הכדורסל האפרו-אמריקאי הראשון.
רגשנות היא נטייה או תכונת אישיות להגיב למצבים שונים בצורה רגשית ברורה.
אנשים רגשניים נוטים להתרגש בקלות.
נטייה או תכונה זו יכולה לעיתים לבוא לידי ביטוי כאשר אדם נוטה באופן קבוע לראות דברים באופן חיובי או שלילי.
אנשים עם נטייה לרגשנות חיובית (Positive Affectivity) מעריכים ומפרשים דברים בצורה אופטימית בעוד שאנשים עם נטייה לרגשנות שלילית (Negative Affectivity) רואים דברים בצורה פסימית.
רמת הרגשנות משפיעה על תחושות והתנהגות באופן מיידי ובדרך כלל גם באופן לא מודע, וההשפעה יכולה להיות ארוכת טווח (כמה שבועות עד כמה חודשים).
מחקרים רבים מצביעים על מתאם בין רמת הרגשנות החיובית והשלילית לבין היבטים אחרים בפסיכולוגיה ובמדעי החברה, בהם אישיות, תרבות, קבלת החלטות, משא ומתן, חוסן נפשי והתמודדות עם משברים ועוד.
לכן, יש חשיבות לנושא הן בחקר הפסיכולוגיה החברתית והן בחקר הפסיכולוגיה הארגונית.
המילונאי ראובן אלקלעי גזר מן המילה את צמד הפעלים גזורי השם רִגְשֵׁן (עשה לרגשני) והִתְרַגְשֵׁן (נעשה רגשני).
הבחנה בין רגשנות לרגשות ומצב רוח
מלבד רגשנות קיימים מושגים נוספים לביטויים רגשיים, כגון רגשות ומצב רוח.
מושגים אלו שונים מרגשנות ועם זאת יש ביניהם קשר.
רגשנות שונה מרגש (Emotion או Affect) בהיותה תכונת אישיות בעוד שרגש הוא מושג כולל לתגובות סובייקטיביות של בני אדם למצבים או לתופעות שונות.
רגש כולל תגובות כלליות (רגש חיובי או רגש שלילי), וכן תגובות ספציפיות (אהבה, כעס, שנאה, פחד, קנאה, עצב).
עם זאת, רמת העוצמה של רגשות שאדם חווה יכולה לנבוע מרמת הרגשנות שלו.
רגשנות שונה גם ממצב רוח (Mood) מאחר שמצב רוח מתייחס לתחושה כללית שבדרך כלל אינה ממוקדת באובייקט או אירוע ספציפי אבל גם אינה מהווה תכונת אישיות.
עם זאת, נטייה לרגשנות חיובית יכולה להביא לכך שלאדם יש בדרך כלל מצב רוח חיובי, מאחר שרגשנות חיובית מביאה להסתכלות חיובית על העולם, ומצב הרוח נובע מצורת ההסתכלות על העולם.
באופן דומה גם נטייה לרגשנות שלילית יכולה להביא לכך שלאדם ישנו בדרך כלל מצב רוח שלילי בשל הנטייה להסתכלות שלילית על העולם.
באופן כללי, על אף שחוקרי רגשות חלוקים בדעתם לגבי הדרך הנכונה לאפיין ולסווג רגשות ורגשנות, מקובל כי כל רגש מהווה שילוב של רמת נעימות (נעים או לא נעים) ורמת עוררות או פעלתנות (פעיל או לא פעיל).
לדוגמה: התלהבות היא רגש המורכב משילוב בין נעימות ופעלתנות גבוהה, בעוד ששלווה היא רגש המורכב משילוב בין נעימות ופעלתנות נמוכה.
גם רגשנות מהווה שילוב של נעימות ופעלתנות.
על פי אפיון זה, הצירופים האפשריים של נעימות נמוכה או גבוהה עם פעלתנות נמוכה או גבוהה מגדירים ארבעה רבעונים (Quarters).
במקביל לאפיון זה, קיים כיום מודל מוכר לניתוח וסיווג של רגשנות שהוצע על ידי ווטסון וטלגן.
לטענת החוקרים, ישנם שני ממדים של רגשנות: רגשנות חיובית (Positive Affectivity) ורגשנות שלילית (Negative Affectivity), ולכל אדם ישנה רמה מסוימת הן של רגשנות חיובית והן של רגשנות שלילית.
מכאן, בהתאם למודל ובניגוד לאינטואיציה, רגשנות חיובית אינה מייצגת את ההפך מרגשנות שלילית, אלא היבט נפרד ממנה.
על פי ווטסון וטלגן יש להתייחס לארבעת הרבעונים על פי שני צירים המגדירים את המידה שבה לאדם יש רגשנות חיובית ורגשנות שלילית.
שני הממדים הללו של רגשנות הם דו־קוטביים, ומתארים תכונות נפרדות ובלתי תלויות של בני אדם, כך שלכל אדם ניתן לתת ציון לגבי מידת הרגשנות החיובית שלו ומידת הרגשנות השלילית שלו.
רגשנות חיובית מתארת את הנטייה של בני אדם להיות שמחים ואנרגטיים, ולחוות מצבי רוח טובים ופעילים.
בני אדם בעלי רמה גבוהה של רגשנות חיובית נוטים להביע רגשות חיוביים ופעילים (כגון התלהבות או התרגשות) במגוון רחב של סיטואציות.
בני אדם בעלי רמה נמוכה של רגשנות חיובית נוטים להיות בעלי "אנרגיה נמוכה", ולהביע רגשות עצבות, אדישות ועייפות.
כך למשל, רמה גבוהה של רגשנות חיובית יכולה לבוא לידי ביטוי במשפט: "היא תמיד מלאה אנרגיה, עליזה ואופטימית", ואילו רמה נמוכה של רגשנות חיובית יכולה לבוא לידי ביטוי במשפט: "הוא כל הזמן עייף, עצוב, ומדכא".
רגשנות שלילית מתארת את הנטייה של בני אדם להיות מדוכדכים ומודאגים, לשאת השקפה שלילית על עצמם לאורך זמן ומעבר למצבים שונים.
רמות נמוכות של רגשנות שלילית נתפשות כתכונות חיוביות, משום שהן מתארות בני אדם הנוטים להיות רגועים, שלווים ונינוחים.
בני אדם בעלי רמה גבוהה של רגשנות שלילית נוטים להביע כעס, רוגז, פחד ועצבנות.
בני אדם בעלי רמה נמוכה של רגשנות שלילית נוטים להביע רוגע ושלווה.
כך למשל, רמה גבוהה של רגשנות שלילית יכולה לבוא לידי ביטוי במשפט: "הוא תמיד עצבני, חרד ומתוח", ואילו רמה נמוכה של רגשנות שלילית יכולה לבוא לידי ביטוי במשפט: "היא תמיד משדרת רוגע ושלווה".
ניתן למדוד רגשנות על ידי שאלונים.
חוקרים בישראל פיתחו תרגום מקביל לעברית.
על פי הוראות השאלון, כל אדם מתבקש לציין באיזו מידה הוא מרגיש תחושות או רגשות מסוימים, כגון שמח, נלהב, אשם, מודאג, נרגש וכדומה.
את התשובה המתאימה ביותר מציינים בסולם 5 - 1 (1 - במידה מועטה או בכלל לא, 5 - במידה רבה מאד).
מיפוי קודם של הרגשות האלה על ידי החוקרים מאפשר להגדיר מתוך התשובות את רמת הרגשנות החיובית ואת רמת הרגשנות השלילית של האדם.
יתרון נוסף שהתגלה בפיתוח שאלון זה, הוא שעל אף שמדובר בתכונה אישיותית, ניתן גם לבקש מבני אדם להגיב לגבי מסגרות זמן ספציפיות, כלומר בני אדם יכולים לענות על הרגשות שהם חשים ברגע זה, בשבוע האחרון, או באופן כללי.
כך ניתן ללמוד גם על רגשנות כתגובה רגשית למצב נתון, ולא רק כתכונה אישיותיות כללית.
על ידי תגובות לשאלות על תחושות "באופן כללי" ניתן ללמוד על תכונת הרגשנות החיובית והשלילית.
על ידי תגובות לשאלות על תחושות "ברגע זה" ניתן ללמוד על רגשנות מצבית כלפי אירוע או מצב ספציפי.
כך לדוגמה מחקרם של רפאלי ועמיתיה הראה כי המתנה בתור גורמת לעלייה ברמת הרגשנות השלילית.
בריאות פיזית - כאשר מדובר על בני אדם חולים, מעניין לגלות כי ישנם הבדלים בבריאות הפיזית בהתאם לרמת הרגשנות.
בני אדם בעלי תכונת רגשנות חיובית גבוהה היו בעלי תוחלת חיים ארוכה יותר, דיווחו על פחות כאבים וסימפטומים פיזיולוגיים שונים (כגון לחץ דם), וכן נדבקו פחות במחלות מידבקות בהשוואה לבני אדם בעלי תכונת רגשנות שלילית גבוהה, וזאת כאשר לשניהם היו אותם סימני מחלה.
כמו כן, כאשר מדובר על חולים במחלות כרוניות בעלות תוחלת חיים ארוכה יחסית (לדוגמה: מחלות לב), תכונת הרגשנות החיובית מגדילה את הסיכויים לשרוד.
אך בניגוד לכך, ובאופן בלתי צפוי, כאשר מדובר בחולים במחלות כרוניות עם תוחלת חיים קצרה וסיכויי החלמה קלושים (לדוגמה: סרטן בשלב מתקדם), אחד המחקרים הראה שרמה גבוהה של רגשנות חיובית מקטינה את הסיכויים לשרוד ואף עלולה לגרום לחולים לסכן את בריאותם.
סגנון חיים - גם כאשר מדובר בבני אדם בריאים, נראה שיש הבדלים בסגנון החיים בהתאם לרמת הרגשנות.
בני אדם בעלי רמה גבוהה של רגשנות חיובית, נוטים לעסוק יותר בפעילויות בריאות כגון שינה טובה, התעמלות ואכילת תוספי מזון, וכן נוטים להיות חברותיים יותר ולשמר קשרים חברתיים מגוונים יותר.
כמו כן, רמה גבוהה של רגשנות חיובית מובילה לקשרים חברתיים קרובים ורבים, כיוון שהיא גורמת לבני אדם אחרים לרצות להתקשר ולהיות בקרבת בני אדם נעימים.
חוסן נפשי והתמודדות עם משברים - ממצאים מחקריים מראים כי קיים קשר בין רגשנות חיובית לבין בריאות פיזית טובה יותר וסגנון חיים בריא, אולם מהו ההסבר לקשר בין רגשנות לבין חוסן נפשי והתמודדות עם משברים?
הסבר אחד מגיע מתחום הפיזיולוגיה אשר מציע כי בני אדם בעלי רמה גבוהה של רגשנות חיובית הם בעלי רמות נמוכות יותר של הורמוני דחק (כגון אפינפרין, קורטיזול), כך שנוצר אצלם מעין חוסן נפשי המספק משאבים חיוביים להתמודדות עם אירועים מלחיצים.
מודל הבנייה וההרחבה (באנגלית Broaden and build theory) מעניק הסבר אחר וגורס כי בני אדם בעלי רמה גבוהה של רגשנות חיובית החווים אירועים חיוביים בהווה, יוצרים בעזרת "ספירלה" או "כדור שלג", סבירות גבוהה יותר לאירועים חיוביים גם בעתיד.
כלומר, תחושת אושר ורווחה בהווה, היא זו היוצרת סבירות לתחושה דומה גם בעתיד, מה שמסייע להם בבניית מערכת חזקה ומשופרת של התמודדות עם משברים עתידיים.
על אף שככל הנראה קיימים הבדלים רבים בין תרבויות, רוב המחקרים מתייחסים להבדלים הקשורים באינדיבידואליזם וקולקטיביזם.
בתרבויות אינדיבידואליסטיות, התגלה קשר חזק בין רגשנות (בין אם חיובית ובין אם שלילית) לבין שביעות הרצון מהחיים באופן כללי (אם כי הקשר היה חזק יותר עבור רגשנות חיובית בהשוואה לרגשנות שלילית).
לעומת זאת, בתרבויות קולקטיביסטיות רבות לא נמצא קשר בין רגשנות שלילית לבין שביעות רצון מהחיים, וייתכן שהדבר נובע מכך שיש שונות גדולה יותר בדרך בה תרבויות מווסתות את הרגשנות השלילית בהשוואה לרגשנות החיובית.
רגשנות, קבלת החלטות ומשא ומתן
קבלת החלטות - כאשר בני אדם נדרשים להתמודד עם מצבים מעניינים וחשובים, נמצא כי רמה גבוהה של רגשנות חיובית מסייעת לביצוע עיבוד שיטתי, זהיר וקוגניטיבי ולפיכך, תהליך קבלת ההחלטות שלהם הופך להיות יותר יעיל, יסודי, גמיש וחדשני.
בנוסף לכך, רמה גבוהה של רגשנות חיובית מסייעת ליצירתיות, גמישות קוגניטיבית, תגובות חדשניות, פתיחות למידע חדש, והתמודדות עם בעיות מנטאליות, מכיוון שהיא מעודדת גישה של פתרון בעיות וחיפוש מגוון אחר תוצאה מספקת ומתאימה.
לבסוף, נמצא כי רמה גבוהה של רגשנות חיובית לא מעודדת לקיחת סיכון, אך מסייעת בתהליך ההתמקחות ומשפרת את התוצאות של תהליכי משא ומתן המתקיימים פנים אל פנים בניסיון להגיע להסכם.
משא ומתן - כאשר בני אדם מנהלים משא ומתן, נמצא כי רמה גבוהה של רגשנות חיובית הביאה ליותר אופטימיות ביחס לתוצאות הצפויות, לתכנון ושימוש באסטרטגיות שיתוף פעולה, ולתוצאות טובות יותר מבחינת עריכת וכיבוד הסכמים, הן במיקוח בין-אישי (לא פורמלי) והן במשא ומתן בין-קבוצתי (פורמלי).
בנוסף לכך, רגשנות חיובית מעלה את הסבירות לשימוש באסטרטגיית שיתוף פעולה (אך לא אסטרטגיות אחרות כגון מידה כנגד מידה), משפרת את תוצאות המשא ומתן, גם אם רק אחד מהצדדים המנהלים משא ומתן הוא בעל תכונה זו, ומגדילה את הנכונות להסכמה עם טיעוני שכנוע, וכן את שינוי ההתנהגות כתוצאה מהם.
רד אלינו לבקעה היא תוכניתה ה-17 של להקת פיקוד מרכז משנת 1969. בתוכנית נכללו שירים רבים שצעדו במצעדי הפזמונים, עמם הופיעה הלהקה בפסטיבל הזמר של אותה שנה.
בהם: "שנינו מאותו הכפר", "שירו של צנחן", "צ'ארלי צ'פלין", ו"בכי תמרורים".
את התוכנית ביים דני ליטאי לצידו של המנהל המוזיקלי יאיר רוזנבלום, שאף הלחין חלק מהשירים.
ללהקה כתבו יוצרים רבים, ביניהם יורם טהרלב ("שירו של צנחן", "צ'ארלי צ'פלין", "מגע ידך", "הבלתי מאושרים", "טנגו ולנטינו", "סיסי", "בכי תמרורים", "המלווה", "כמה שמש"), נעמי שמר ("שנינו מאותו הכפר"), חיים חפר ("רד אלינו לבקעה" ("אי, כרמלה"), "ארץ המרדפים") ורימונה די-נור ("אהבה ים תיכונית").
למילותיהם כתבו לחנים סשה ארגוב, יאיר רוזנבלום ונעמי שמר.
את המערכונים כתב בעיקר אפרים קישון.
מעורבותו של האלוף רחבעם זאבי (גנדי)
גם למפקד פיקוד המרכז באותה שנה, רחבעם זאבי (גנדי), היה קשר לתוכנית.
לאחר תום התוכנית הקודמת ("איפה המרכז", 1968), יזם גנדי רבות בתוכנית המדוברת בערך זה והדגיש כמה היבטים:
הלהקה מחדירה מוטיבציה גבוהה בפני החיילים, גם בפקודה וגם ברוח צוות.
את הבנים שלח לקורס צניחה, וב"שירו של צנחן" היו מעוטרי כנפיים, ונעלי צנחנים.
צמצום משך החזרות: החזרות נמשכות בין שלושה לארבעה חודשים, והרצת התוכנית ב-500 הופעות מינימום.
הלהקה הופיעה חמש פעמים ביום ולפעמים יותר.
החזרות עוברות למקום סגור בתנאי פנימייה מחוץ לתל אביב.
לכידות, ויעילות בין חברי הלהקה, המביים והמנהל המוזיקלי.
כל חברי הלהקה יכולים להעיר הערות ולהעלות הצעות לשיפור.
גם כותבי המילים שותפים בהכנת התוכנית, ויש צורך להביאם אל זירת הפעילות.
זאבי אף הגיע אל הפרטים הקטנים ביותר, והיה שותף לבחירת השירים וקטעי המעבר, ואף שינה טקסטים שלא נראו לו.
מספרת ניצה שאול חברת הלהקה:
" גנדי שהיה אז מפקד הפיקוד רצה שהלהקה שלנו ושלו תהיה הלהקה הצבאית הטובה ביותר.
הוא היה איתנו די קשוח, העמיד אותנו בחזרות עד שלוש בלילה, אבל ידע גם להחזיר לנו בדרכים טובות.
כל יומיים הוא היה לוקח אותי לבד לירושלים לקנות סטייקים ופיתות והרבה בשר טוב וטרי לכל הלהקה...
בשיר "שירו של צנחן" אשר הופיע בתוכנית הייתה הקפדה גדולה מצידו של זאבי.
בחזרה הגנרלית לתוכנית הוא הגיע, ובסופה הוא פונה אל יורם טהרלב ויאיר רוזנבלום, מחברי השיר, ואמר שהלהקה לא יכולה להופיע עם השיר כמו שהוא, משום שטהרלב כתב "שייפתח עלי שייפתח", וזה כמו תפילה, שחיילים מתפללים שהמצנח ייפתח.
כך יכולים החיילים לחשוב שהמצנח עלול לא להיפתח, וזה יוריד את המורל לצנחנים.
זאבי עצמו הגה את הרעיון של הוספת כ"ף קטנה: "כשייפתח".
השיר זכה גם להקפדה מכיוון אחר.
בשליחתו לרדיו פנו אנשי האקדמיה ללשון העברית ואמרו שאי אפשר להשתמש בשיר, מכיוון שהלהקה שרה "מִצְנָח", בעוד שהניקוד הנכון הוא "מַצְנֵחַ".
כיוון שהתיקון דרש כניסה מחודשת של הלהקה לאולפני הקלטות, והוצאת כספים, נלחמו חברי הלהקה להשאיר את השיר כמו שהוא, והצליחו בכך.
השיר הגיע למקום השני במצעד הפזמונים העברי השנתי של אותה שנה.
שניים משיריה של הלהקה השתתפו במצעד הפזמונים של אותה שנה, תשכ"ט: "שירו של צנחן" ו"שנינו מאותו הכפר".
את השיר "שנינו מאותו הכפר" שר דני וסלי כסולן והוא הגיע למקום החמישי במצעד.
שירו של צנחן הגיע למקום השני אחרי "על כפיו יביא", שנכתב גם הוא על ידי טהרלב ורוזנבלום.
דני וסלי: שנינו מאותו הכפר
בני הלהקה: שירו של צנחן, רד אלינו לבקעה
רד בול ארנה (גרמנית: Red Bull Arena) הוא אצטדיון כדורגל בואלס זיצנהיים, פרבר של זלצבורג, אוסטריה.
האצטדיון נחנך רשמית במרץ 2003 והוא משמש כמגרשה הביתי של קבוצת הכדורגל רד בול זלצבורג.
תכולתו המקורית של האצטדיון הייתה 18,200 מקומות, אולם לקראת משחקי יורו 2008 הורחבה תכולתו ל-30,000 מקומות.
רד בול ארנה הוא האצטדיון היחיד בבונדסליגה האוסטרית שיש בו משטח סינתטי.
תאריךשלבקבוצותתוצאה10 ביוני 2008בתים - משחק ראשון יוון - שוודיה2-014 ביוני 2008בתים - משחק שני יוון - רוסיה1-018 ביוני 2008בתים - משחק שלישי יוון - ספרד2-1
מועדון הכדורגל רד בול זלצבורג הוא מועדון כדורגל אוסטרי.
זהו מועדון הכדורגל של מדינת זלצבורג שהיא אחת מתשע המדינות המרכיבות את אוסטריה.
בתחילה נקרא המועדון אוסטריה זלצבורג עד 1978, אז שונה שמו לקזינו זלצבורג.
לאחר השתלטות חברת רד בול על המועדון ב-2005 קיבל את שמו הנוכחי.
מלך שערי המועדון הוא ג'ונתן סוריאנו עם 172 כיבושים ב-202 הופעות, מלך ההופעות במועדון הוא אנדראס אולמר שערך 493 הופעות במועדון.
בעקבות הרכישה על ידי רד בול החליטו מספר אוהדים של הקבוצה להקים את הקבוצה הנפרדת, SV אוסטריה זלצבורג , המשחקת בליגה השלישית של אוסטריה, על מנת לשמור על המסורת של המועדון.
אוהדי הקבוצה החדשה אף הצליחו לקבל את השם "אוסטריה זלצבורג" ורשמו את הקבוצה תחת שם זה למחוז זלצבורג של הליגה האוסטרית הרביעית.
במשחק הראשון שלה ניצחה הקבוצה 6—0 את לירפינגר.
1933 - 1953, ההקמה וההעפלה לליגה הראשונה
רד בול זלצבורג הוקם ב-13 בספטמבר 1933 כאוסטריה זלצבורג.
בשנת 1950, המועדון נסגר אך שב לפסגה ב-1953. בעונתה הראשונה בליגה הבכירה באוסטריה סיימה זלצבורג במקום ה-9 מתוך 14 מועדונים.
ב-27 במרץ שיחק לראשונה בקבוצה שחקן לא, אריך פרובסט הווינאי.
השחקן הראשון במועדון שזומן לנבחרת אוסטריה היה אדולף מייסק.
1970-1990, הופעה ראשונה בקמפיין אירופי
זלצבורג הגיעה למקום השני בטבלה בפעם הראשונה בעונת 1970/71. הופעתה הראשונה של המועדון באירופה היה בעונת 1971/72 בקמפיין הליגה האירופית.
זלצבורג הודחה כבר במשחק הראשון כאשר הפסידה 4–5 לUT Arad הרומנית.
ב-1974, העפילה זלצבורג לראשונה לגמר הגביע האוסטרי שם הפסידה 1–2 לאוסטריה וינה בסיכום שני המשחקים.
בשנת 1978, המועדון שינה את שמו לקזינו זלצבורג, ובשנת 1997 שונה השם לווסטרוט זלצבורג, בעקבות עסקת חסות עם תאגיד שירותיים פיננסיים אוסטריים.
1990-2010, הופעת בכורה בגמר גביע אירופי והצלחה במסגרת הליגה
זלצבורג הגיעה בפעם הראשונה ועד להיום גם היחידה לגמר גביע אירופי, בליגה האירופית 1994, שם הפסדיה 0–1 לאינטר.
בסוף אותה עונה זכתה זלצבורג באליפות הליגה האוסטרית.
גם בעונה שלאחר מכן 1994/1995, זכתה זלצבורג באליפות.
בעונת 1995/1996 זלצבורג לא נחלה הצלחה גדולה במסגרת הליגה שהגיעה רק למקום השמיני, אך זלצבורג זכתה באליפות בפעם השלישית בארבע שנים בעונת 1996/1997, כאשר היא הייתה עדיפה על המתחרה שלה בשלוש נקודות בלבד.
זלצבורג העפילה לשלב הבתים של ליגת האלופות 1994/1995 כאשר ניצחה בשלב הפלייאוף את הקבוצה הישראלית מכבי חיפה 2–5 בסיכום שני המשחקים.
היא הוגרלה לבית ד' יחד עם האלופה המכהנת אייאקס, הקבוצה שבסוף אותה עונה תזכה בתואר מילאן וא.א.ק.
זלצבורג סיימה את הבית רק במקום השלישי ולא העפילה לשלב הבא.
בשנת 2003 עברה זלצבורג לאצטדיון חדש רד בול ארנה.
2010-2021, שליטה בכדורגל האוסטרי, ליגת האלופות והצלחה בליגה האירופית
בעונת שיחקה זלצבורג נגד קבוצת מכבי חיפה בשלב הפלייאוף של ליגת האלופות והפסידה פעמיים.
הקבוצה עברה לשלב הבתים של הליגה האירופית וסיימה במקום הראשון בבית.
בשלב 32 האחרונות הקבוצה הפסידה לסטנדרד ליאז' והודחה מהטורניר.
שנה לאחר מכן שיחקה שוב זלצבורג במוקדמות ליגת האלופות והפסידה בשלב הפלייאוף, הפעם להפועל תל אביב.
הקבוצה עברה לשלב הבתים של הליגה האירופית, סיימה במקום האחרון בבית והודחה מהטורניר.
בעונת הקבוצה שיחקה בליגה האירופית והגיעה לשלב הבתים.
הקבוצה סיימה במקום השני בבית והעפילה לשלב 32 האחרונות.
בשלב 32 האחרונות הקבוצה הפסידה למטאליסט חרקוב והודחה מהטורניר.
בעונת הקבוצה שיחקה שוב בליגה האירופית, בפלייאוף הדיחה את ז'לגיריס וילנה אחרי שניצחה אותה 0–7 בסיכום שני המשחקים.
בשלב הבתים התמודדה מול אסביירג, אלפסבורג וסטנדרד ליאז'.
זלצבורג ניצחה בכל ששת המשחקים ופגשה את אייאקס אמסטרדם אלופת הולנד שהודחה משלב הבתים של ליגת האלופות בשלב 32 הגדולות.
זלצבורג ניצחה את אייאקס 0–3 במשחק הראשון ו-1–3 בגומלין.
בשמינית הגמר פגשה את בזל והודחה לאחר תוצאת תיקו 0-0 בחוץ והפסד 1–2 בבית.
בעונת 2018/2017 הקבוצה שיחקה שוב בליגה האירופית ונחלה הצלחה כבירה, בפלייאוף הדיחה את ויטורול קונסטנצה אחרי שניצחה אותה 1–7 בסיכום שני המשחקים.
בשלב הבתים התמודדה מול טורקו קוניאספור, אולימפיק מרסיי וויטוריה דה גימארייש בבית ט'.
זלצבורג ניצחה בשלושה משחקים ועשתה שוויון מול שלושה נוספים, העפילה לשלב 32 הגדולות מראשות בית ט'.
בשלב 32 הגדולות התמודדה זלצבורג נגד ריאל סוסיאדד וניצחה אותה 3–4 בסיכום שני המשחקים.
בשלב שמינית הגמר פגשה זלצבורג את בורוסיה דורטמונד והצליחה לנצח גם אותה 1–2 בסיכום שני המשחקים, מה שהעלה את זלצבורג לשלב רבע הגמר בו התמודדה זלצבורג נגד לאציו אותה היא ניצחה לאחר מותחן אדיר 5–6 בסיכום שני המשחקים.
ניצחון זה העלה את זלצבורג בפעם השנייה בלבד לשלב חצי גמר הליגה האירופית בו התמודדה נגד אולימפיק מרסיי אותה גם פגשה בשלב הבתים אך הפעם זלצבורג נחלה הפסד 1–2 והודחה מהליגה האירופית.
באותה עונה זלצבורג הגיעה לשלב הגמר בגביע האוסטרי בו הפסידה לשטורם גראץ 1-0 לאחר הארכה.
בסיום העונה זכתה זלצבורג באליפות ה-12 בתולדותיה.
בעונת 2018/2019 שיחקה רד בול פעם נוספת בליגה האירופית אך לא נחלה הצלחה כבשנים קודמות והגיעה אך ורק לשמינית הגמר.
בשלב הבתים הוגרלה רד בול זלצבורג "בבית המוות" יחד עם סלטיק, רד בול לייפציג ורוזנבורג.
זלצבורג העפילה מן הבית בקלות כאשר נצחה את כל ששת המשחקים.
בשלב 32 הגדולות פגשה רד בול את קלאב ברוז' הבלגית אותה ניצחה 2–5 בסיכום שני המשחקים.
בשלב שמינית הגמר הודחה זלצבורג לאחר מותחן גדול מול נאפולי לה הפסידה 3–4 בסיכום שני המשחקים.
בסיום אותה עונה זכתה רד בול בדאבל היסטורי כאשר ניצחה בגמר הגביע האוסטרי את ראפיד וינה 2-0 ובנוסף לכך לקחה את האליפות ה-13 בתולדותיה.
בעונת 2019/2020 לאחר מאמצים רבים ומאז עונת 1994/1995, העפילה רד בול זלצבורג לליגת האלופות ישירות לשלב הבתים, שלא כמו פעמים קודמות בהם נאלצה זלצבורג לשחק את שלבי המוקדמות.
זלצבורג הוגרלה בבית ה' יחד עם ליברפול, נאפולי וראסינג גנק.
במשחקה הראשון במפעל לאחר שנים ארוכות אירחה זלצבורג את ראסינג גנק אותה הביסה 2–6, באותו משחק כבש ארלינג הולאן שלושער.
במשחקה השני התארח זלצבורג באנפילד שבליברפול שם הפסידה לאחר מותחן גדול 3–4. במשחקה השלישי בשלב הבתים אירחה זלצבורג את נאפולי לה הפסידה 2–3. במשחק זה כבש ארלינג הולאן צמד שערים.
במשחקה הרביעי במפעל התארחה זלצבורג בנאפולי שם המשחק נגמר בתיקו 1-1 במשחק זה כבש שוב פעם הולאן.
במשחק החמישי התארחה זלצבורג בגנק שם ניצחה פעם נוספת 1–4. במשחק זה כבש ארלינג הולאן פעם נוספת, מה שהעמיד אותו כשחקן הראשון שכובש לאורך חמשת משחקיו הראשונים במפעל.
לאורך הטורניר השחקן אשר בלט בשורות זלצבורג היה ארלינג הולאן, החלוץ הנורווגי הצעיר אשר כבש 8 שערים בחמשת משחקיו הראשונים בליגת האלופות.
במשחק השישי והאחרון של שלב הבתים אירחה זלצבורג את ליברפול, במשחק בו אם היא מנצחת היא מעפילה על חשבונה לשלב הבא.
אך זלצבורג הפסידה במשחק 0–2 ונשרה מהטורניר אל עבר שלב 32 הגדולות של הליגה האירופית.
משחק זה הוא גם הראשון בקמפיין בו היא לא כבשה.
בסיום אותה עונה זכתה רד בול בגביע האוסטרי השביעי בתולדותיה ובאליפות שביעית ברציפות.
בעונת 2020/21 הדיחה את מכבי תל אביב הישראלית בתוצאה מצטברת 2–5 בשלב הפלייאוף, והעפילה בפעם השלישית בתולדותיה לליגת האלופות.
היא הוגרלה לבית המוות כשהתמודדה מול אלופת אירופה המכהנת באיירן מינכן, אתלטיקו מדריד ולוקמוטיב מוסקבה.
זלצבורג פתחה את העונה האירופית שלה בצורה גרועה כאשר לא הצליחה לנצח בארבעת המשחקים הראשונים ואף הפסידה בתוצאה מבישה 6-2 לבאיירן מינכן, ניצחונה הראשון הגיע לבסוף ב-1 בדצמבר כאשר ניצחה בחוץ את לוקומוטיב מוסקבה 1–3, כשמרג'ים ברישה כובש צמד שערים וקארים אדיימי כבש שער נוסף.
במשחק האחרון בשלב הבתים הפסידה זלצבורג פעם נוספת לאתלטיקו מדריד ובכך תמה ריצתה בליגת האלופות.
זלצבורג הודחה לשלב 32 הגדולות של הליגה האירופית בעקבות סיומה במקום השלישי בבית, והוגרלה מול ויאריאל לה הפסידה 1–4 בסיכום שני המשחקים וסיימה את עונתה האירופית.
בסיום אותה העונה זכתה בדאבל נוסף, אליפות הליגה וגביע.
ב-8 בדצמבר שנה לאחר מכן עלתה לראשונה בתולדותיה לשמינית גמר ליגת האלופות לאחר שסיימה שנייה בבית אחרי ליל ולפני סביליה ווולפסבורג.
בשמינית הגמר הוגרלה מול באיירן מינכן, וסיימה עמה בתיקו 1-1 במשחק הראשון.
במשחק השני הובסה זלצבורג 1–7 והודחה.
בעונת 2022/23 התמודדה רד בול פעם נוספת בליגת האלופות בה הוגרלה לבית מספר 5 יחד עם צ'לסי מילאן ודינמו זאגרב.
את הבית סיימה זלצבורג במקום השלישי והודחה לשלב 32 הגדולות של הליגה האירופית שם הוגרלה מול רומא.
נכון ל-30 בדצמבר 2022, שחקנים מודגשים עדיין פעילים במועדון.
שםהופעות1אנדראס אולמר5502תומאס וינקלהופר4313הרמן שטדלר3604כריסטוף לייטגב3265ליאו ליינר3226חיקו לאסיג3137רנה אופהאוזר3068פרנץ בכר2879האנס וינקלבאור27810היימו פפייפנברגר270
שםשעריםהופעות1 ג'ונתן סוריאנו1722022אלן931293 היימו פפייפנברגר852704 מארק יאנקו831265 מואנס דאבור721286 אלכסנדר ציקלר65165אדוארד גליידר651538 טאקומי מינאמינו641999הנס גרד שילדנט5718610חיקו לאסיג54313
רד בנד היא להקת בובנאים ישראלית המשלבת מוזיקה והומור.
הלהקה הוקמה על ידי ארי פפר, מיכה דומן ועמי ויזל, והם אלה שמפעילים גם את הדמויות הקבועות: רד אורבך (סולן), פונצ'ו (גיטריסט), לפטי (קלידן, מתופף ובסיסט).
בנוסף קיימת בובה של פיליפ שמופיעה בהופעות חיות.
הלהקה הוקמה בשנת 2005 כמופע רחוב בשם "The Puppet Folk Revival", בהמשך כיכבה בסדרת טלוויזיה בשם "Red Band" בהוט, ובשנת 2013 סולן הלהקה רד אורבך הוביל את התוכנית "המופע של רד ודביר" בערוץ 2, שעונתה השנייה יצאה בשנת 2015 ועונתה השלישית ב-2016.
במהלך השנים הופיעה הלהקה ברחבי ישראל ובסיבובי הופעות בינלאומיים שכללו פסטיבלים, מועדונים ומופעי רחוב.
הלהקה מבצעת גרסאות כיסוי לשירי רוק מוכרים לצד שירי פולק אמריקאים עממיים.
הלהקה התחילה את דרכה בשנת 2005 בשם "The Puppet Folk Revival" (מילולי: "תחיית פולק הבובות") כאשר ניגנה במופעי רחוב בשדרות רוטשילד, מדרחוב נחלת בנימין, באירועי תרבות ובמועדונים בתל אביב.
בשנת 2006 יצאה הלהקה לסיבוב הופעות בינלאומי שכלל השתתפות בפסטיבל אמנות רחוב "Tárrega" (טרגה) וכמו כן הופעות רחוב באמסטרדם, ברצלונה, ניו יורק ועוד.
בקיץ 2008 שינתה הלהקה את שמה ל"Red Band" והפכה לסדרת טלוויזיה בכיכובן של הבובות.
הסדרה שודרה על ידי חברת HOT, והגדילה את החשיפה של הלהקה.
בין השנים 2008–2010 ערכה סיבוב הופעות בישראל, וביולי 2009 השתתפה בפסטיבל הסרטים היהודי בסן פרנסיסקו.
בין השנים 2011–2013 ערכה הלהקה סיבוב הופעות נוסף ברחבי ישראל והופעות בהודו, גרמניה וקוסטה ריקה.
המופעים נערכו במועדונים, מכללות, פסטיבלים בינלאומיים ואירועי התנדבות.
בשנת 2014 פרסם רד אורבך קמפיין לרשת הביגוד "HOODIES" ביחד עם הדוגמנית בר רפאלי, הפרסומת נפסלה לשידור בשעות היום בעקבות תכנים מיניים ששידרה והותרה לפרסום רק משעה 22:00 בערב.
במרץ 2024 דמותו של רד אורבך הוא הפכה לפרזנטור של ג'ו דלק.
בשנת 2024 התארח בתור מנחה נוסף בספיישל פורים של "מונית הכסף" שבו התמודדו השחקנית והדוגמנית עדן פינס והמנטליסט ליאור סושרד.
באוגוסט של אותה שנה התארח בבית "האח הגדול".
בנובמבר 2024 השתתפה הלהקה, יחד עם הזמרת מורן אהרוני, בעונה ה-11 של תוכנית המציאות הכוכב הבא במטרה לייצג את ישראל באירוויזיון 2025. בתוכנית הגמר הם הגיעו למקום השלישי.
בינואר 2026 השתתפה הלהקה בעונה ה-12 של התוכנית הכוכב הבא של ישראל לאירוויזיון 2026 בדואט עם הזמרת גל דה פז.
לכל אחת מן הבובות נבנתה דמות, עם אישיות שלמה שתואמת את מקומו בלהקה:
רד אורבך – סולן הלהקה.
מופעל על ידי ארי פפר.
מנהיג הלהקה בעל השיער האדום.
יליד ארצות הברית ומדבר ושר באנגלית.
אופיו של רד הוא סטריאוטיפ של כוכב רוק מזדקן שהיה מפורסם בשנות השישים ומתקשה לקבל את המציאות החברתית, המוזיקלית והטכנולוגית החדשה.
הוא נוטה לקלל רבות והוא מוצג כטיפוס אגוצנטרי שעיקר מעייניו הם סקס, סמים ורוק אנד רול.
שמו מזכיר את שמו של מאמן הכדורסל של בוסטון סלטיקס, רד אאורבך.
בסרטון שעשה יחד עם רביד פלוטניק טען כי "רד אורבך" הוא שם הבמה שלו, ושמו האמיתי הוא שמולי פינקלשטיין.
מופעל על ידי מיכה דומן.
דמותו של פונצ'ו היא של גבר קשוח, זאב בודד וחובב אופנועים, המנסה לעת זקנה להימנע מהתהוללויות חסרות אחריות שאפיינו את חייו.
לפטי – קלידן, מתופף ובסיסט הלהקה.
מופעל על ידי עמי ויזל.
גם לפטי הוא רוקר מזדקן שעבר שינוי בחייו והפך למאמין בשלווה ובשלום.
דמותו מוצגת כהיפי זקן וחברותי.
השמות פונצ'ו ולפטי נוצרו בהשראת השיר "Poncho and Lefty" של זמר ומלחין הפולק טאונס ואן זאנט.
במהלך הפרק הראשון של העונה השנייה הסביר אורבך ששמות אלו כנראה אינם שמותיהם האמיתיים - כשפגש בהם לראשונה, אחד מהם לבש פונצ'ו, והשני עמד משמאלו (לפטי, left באנגלית - שמאל), ומאז אינו טורח ללמוד את שמותיהם.
עם זאת, שאר הדמויות מכנות אותם בשמות אלה וגם הם עצמם, כך שמה שרד אמר נתפס כנכון.
פיליפ – נוכח במופע, בהסכת שלו עם רד ובסדרת הטלוויזיה, חבר של הלהקה ואף הוא מופעל על ידי מיכה דומן.
פיליפ הוא עכבר, ולמעשה הוא ספק הסמים (דילר) של הלהקה.
דמותו היא של חובב מוזיקה ומעריץ מספר אחת של רד, אשר מרבית הזמן הוא מסומם או חווה הזיות.
ג'וניור – זמר צעיר ובנו של רד מנישואים כושלים.
מופעל גם הוא על ידי ארי פפר.
בפרקים בסדרה שסובבים סביבו לרוב יש לו בת זוג שלבסוף בוגדת בו עם אביו, לאחר שהצליח לפתות אותה.
יחסיו בינו לבין אביו הם לרוב יחסי אהבה-שנאה.
כמו אביו, גם הוא לא מדבר עברית.
באחת התוכניות של "המופע של רד ודביר" מספר רד שסידר לבנו עבודה בתוכנית "ערב טוב עם גיא פינס".
סדרת הטלוויזיה שודרה בערוץ ה-VOD של הוט, בין החודשים יולי 2008 לאפריל 2011 וכללה 18 פרקים.
הייתה זו הסדרה הישראלית הראשונה אשר הופקה עבור שירות VOD.
מאוחר יותר שודרה העונה הראשונה גם בערוץ HOT3.
העונה הראשונה נכתבה בידי ירון ניסקי, דורון צור, שרון קנטור ודרור נובלמן ובוימה על ידי איתן צור וקרן חכמה, והעונה השנייה נכתבה על ידי דרור נובלמן, ארי פפר ואילן שפלר.
כמו במופעי בובות נוספים בעולם, שהידוע שבהם הוא "החבובות", מקפידה מאוד הסדרה שלא להציג את חברי הלהקה כבובות אלא כדמויות אנושיות לכל דבר.
זוויות הצילום והסצנות המבוימות מאפשרות את הפעלתן הסמויה של הבובות, הן בתנאי האולפן והן בצילומי החוץ.
בנוסף, בכל יחסי הציבור של הסדרה ובפרסומיה, נמשכת ההקפדה על בניית דמותם של חברי הלהקה ככוכבי רוק לכל דבר.
כך, למשל, התראיין רד בתוכניות האירוח של עינב גלילי ולונדון את קירשנבאום.
באוגוסט 2009 הסדרה זכתה בפרס האקדמיה הישראלית לטלוויזיה בקטגוריית הסדרה הקומית.
הסדרה היא קומדיה מוזיקלית מוקומנטרית הבנויה כאילו היא סדרה תיעודית, העוקבת אחר ניסיונות הקאמבק של הלהקה לאחר הצלחתה הקצרה בסוף שנות השישים והתפרקותה ב-1973. במסגרת אותו קאמבק התאחדו חברי הלהקה, לאחר שהסולן רד חזר מארצות הברית, והם עורכים חזרות יחד עם אמנים ישראלים אמיתיים שונים.
כסדרה תיעודית כביכול, מצולמת התוכנית מנקודת מבטו של הצלם העוקב אחר חברי הלהקה בזמן החזרות ובחייהם הפרטיים.
לצד הבובות משחקים שחקנים אמיתיים: צבי שיסל בתפקיד המפיק של הלהקה (אלברט), דורית בר-אור בתפקיד היחצ"נית (דפנה) ושי אביבי בתפקיד הפסיכולוג (ד"ר נוימן) המעביר להם טיפול קבוצתי.
האמנים המופיעים בתוכנית מגלמים את עצמם ובכל פרק מבוצע לפחות קטע מוזיקלי משותף אחד כעיבוד לשיר רוק מפורסם.
האמנים שהשתתפו בסדרה הם שלום חנוך, הבנות נחמה, אביב גפן, אפרת גוש, שלומי שבן, מארינה מקסימיליאן בלומין, מוש בן ארי, מאור כהן, שלומי סרנגה, תיסלם, מירי אלוני ואבי טולדנו אשר שיחק בקדימון של התוכנית.
בפברואר 2011 עלתה לשידור העונה השנייה, אותה כתבו דרור נובלמן וארי פפר, בערוץ קומדי סנטרל בהשתתפות: משינה, נינט טייב, רמי פורטיס, ברי סחרוף, מרסדס בנד, הדג נחש, מתיסיהו, יהודית רביץ, שלומי שבת ואסף אבידן והמוג'וז.
לאחר שינויים במבנה הערוצים של חברת הוט, הסדרה שודרה בערוץ החדש קומדי סנטרל, במקום בערוץ
HOT3. מאוחר יותר שודרו שתי עונות הסדרה בערוץ HOT3 בפורמט HDTV.
באוקטובר 2013 עלתה לשידור בערוץ 2 ("רשת") תוכנית בידור בסגנון 'לייט נייט' סאטירי בכיכובם של רד אורבך ודביר בנדק.
בינואר 2015 החלה העונה השנייה של התוכנית, ובסוף מרץ 2016 החלה העונה השלישית.
בכל פרק הגיע אורח מפורסם לאולפן ואומן מוזיקלי שמבצע בסוף התוכנית שיר יחד עם להקת "רד בנד".
בתחילת כל תוכנית שודרה סצנה המתרחשת מאחורי הקלעים של התוכנית בבימויו של איתן צור.
במסגרת המופע בשנת 2013, הוציאה הלהקה עם שרית חדד חידוש לשיר "Baby Can I Hold You", של טרייסי צ'פמן, שבהמשך יצא כסינגל.
"Red Band" - אוסף ביצועים מסדרת הטלוויזיה (2011)
"המופע של רד ודביר" - אוסף ביצועים מסדרת הטלוויזיה "המופע של רד ודביר" (2014)
"Porch Songs" - אוסף קאברים לשירי מוזיקת קאנטרי (2023)
רד בול הוא משקה אנרגיה מתוצרת חברת רד בול האוסטרית.
המשקה הושק לראשונה בשנת 1987. בשנת 2019 נמכרו יותר מ-7.5 מיליארד פחיות רד בול, ביותר מ-130 ארצות ברחבי העולם.
ב-2003 יצאה גרסה נטולת סוכר של המשקה.
דיטריך מאטשיץ עבד כמנהל שיווק בינלאומי בחברת בלנדקס וקידם מכירות של משחת שיניים.
בשנת 1982 בזמן נסיעת עבודה לתאילנד נתקל במשקה אנרגיה בשם Krating Daeng, שזכה לפופולריות.
מאטשיץ התפטר מהעבודה, השקיע 500 אלף דולר ביחד עם בעל חברת משקאות בתאילנד, קאליאו יובידיה, והקים את רד בול.
ההצלחה הייתה מהירה, ותוך פחות מארבע שנים הגיע היקף המכירות לכ-1.3 מיליארד דולר.
עיקר ההצלחה של המותג מיוחסות לשיטות השיווק הלא-שגרתיות של מאטשיץ - במקום התמקדות בפרסום המוני הוא בחר לקיים אירועי ענק הכוללים מסיבות תחרויות ספורט אקסטרים ותחרויות היתוליות.
כל הפרסומות של המותג בטלוויזיה נשאו אופי דומה - פרסומות מאוירות בשחור לבן (כשרק פחית רד בול צבעונית).
בכל פרסומת מצליחה פחית רד בול לתת כנפיים לדמויות השונות, כשלאחריה נאמרת הסיסמה "רד בול נותן לך כנפיים!".
כחלק מאסטרטגיית השיווק של החברה מיצבה החברה את עצמה כמותג פרמיום בתחומי הספורט, התרבות והלייף-סטייל באמצעות יצירת מגוון של אירועים המזוהים עם המותג.
רד בול מקיימת סבבים בין-לאומיים של אליפויות עולם בתחומים חדשים דוגמת מרוצי אקרובטיה אוויריים (אליפות העולם בטיסה - רד בול אייר רייס), רכיבת אופנועים בסגנון חופשי (Red Bull X Fighters), תחרויות קפיצה למים מצוקים (Red Bull Cliff Diving) ותחרויות ברייקדאנס (Red Bull BC1).
בנוסף, נותנת החברה חסות לכ-500 ספורטאים מתחומים שונים.
בין השנים 1995–2004 הייתה הקבוצה ספונסרית של קבוצת המרוצים סאובר, שהתחרתה באליפות הפורמולה 1. בשנת 2004 עברה החברה מספונסרית לבעלים של קבוצה לאחר שרכשה את קבוצת מרוצי הפורמולה 1 של חברת פורד ושינתה את שמה לרד בול רייסינג.
באותה שנה רכשה הקבוצה את מסלול המרוצים A1 באוסטריה, מתוך מטרה לבנות אותו מחדש.
לאחר עיכובים רבים נפתח המסלול, בסופו של דבר, בשנת 2011 תחת השם רד בול רינג.
בשנת 2005 רכש מאטשיץ את קבוצת מינארדי, בשותפות עם נהג העבר האוסטרי גרהרד ברגר ושינה את שמה לקבוצת טורו רוסו והפך אותה לקבוצת בת של קבוצת רד בול.
בין השנים 2010 ל-2013 זכתה קבוצת רד בול ארבע פעמים באליפות הנהגים (סבסטיאן פטל) ובאליפות היצרנים.
מקס ורסטאפן זכה בארבעה תוארי אליפות הנהגים בין השנים 2020–2024, כאשר הקבוצה זוכה פעמיים באליפות היצרנים.
בנוסף, בשנת 2006 הקימה החברה בארצות הברית את קבוצת רד בול, המתחרה באליפות הנאסקר.
הקבוצה פעלה במשך שש עונות, בהם הספיקה לרשום שני ניצחונות, בטרם פורקה.
הפופולריות הגדולה של הכדורגל הובילה את רד בול להשקיע בקבוצות כדורגל במדינות שונות.
ב-2005 רכשה החברה את קבוצת קזינו זלצבורג מליגת העל האוסטרית ושינתה את שמה לרד בול זלצבורג ושינתה את שם האצטדיון בו משחקת הקבוצה לרד בול ארנה.
שנה לאחר מכן רכשה החברה את קבוצת ניו יורק מטרוסטארס מליגת ה-MLS ושינתה את שמה לניו יורק רד בולס.
בשנת 2009 רכשה את קבוצת ס.ס.וו מרקרנשטדט מהליגה החמישית בגרמניה ושינתה את שמה ל-RB לייפציג.
בסיום עונת 2016 עלתה הקבוצה לבונדסליגה.
כמו כן, מחזיקה רד בול בקבוצות כדורגל בגאנה, בברזיל וביפן, ובאחוזים מהקבוצות פריז ולידס יונייטד.
רכישת הקבוצות מביאה לקבוצה חשיפה רבה, אך גם גוררת ביקורת מצד אוהדי הקבוצות המתנגדים לשינוי השם, המדים והסמל ורואים בכך פגיעה בתרבות הכדורגל.
בשנת 2008 החלה רד בול בשיווק משקה בשם רד בול סימפלי (Red Bull Simply Cola).
המשקה יוצר מחומרים טבעיים ביניהם: גלנגל, זרעי חרדל, ליים, אגוז קולה, ליקוריץ, קינמון, לימון, זנגביל, עלי קוקה, נענע, אורן, ציפורן, אגוז מוסקט ומיץ תפוזים.
המשקה הופץ בעשרים ושלוש מדינות ברחבי אירופה, אסיה וארצות הברית.
בשנת 2011 החליטה החברה על צמצום ההפצה והתמקדות בשני השווקים המרכזיים של החברה - גרמניה ואוסטריה.
"רד בול" החלה לפעול בישראל בשנת 1999 ובשנת 2003 החזיקה בנתח שוק של כ-90%.
בשנת 2004 החל שיווק המשקה המתחרה XL בישראל.
המחיר האטרקטיבי של המשקה החדש הוביל לירידה במכירות רד בול ותוך שנה הצטמצם נתח השוק שלה לכ-70%.
במאי 2007 הפסיקה חברת תימקו בירה לשווק את המשקה בישראל בעקבות סכסוך עם היצרן האוסטרי.
חודשיים לאחר מכן עבר הזיכיון לידי חברת "סידס דברים טובים", ולאחר מספר חודשי עבודה הוחלט על הקמת חברת "רד בול ישראל" (בבעלותה של היצרנית) שלקחה לידיה את שיווק המותג בישראל.
בשנת 2012, עקב צמצום נפח הפעילות לכ-6% מנפח השוק, החליטה רד בול על הפסקת פעילות השיווק שלה בישראל ועברה לעבוד במודל של הפצה בלבד.
טאורין (TAURINE) - חומצה אורגנית
גלוקורונולקטון - פחמימה, כלומר סוג מסוים של סוכר
רד הוא סרט פעולה קומי אמריקאי משנת 2010, שביים רוברט שוונטקה, בכיכובם של ברוס ויליס, מרי-לואיז פרקר, מורגן פרימן, הלן מירן, ג'ון מלקוביץ' וקארל אורבן.
הסרט מבוסס על ספר קומיקס בעל אותו שם מאת וורן אליס.
ביולי 2013 יצא לאקרנים סרט ההמשך, רד 2.
פרנק מוזס (ברוס ויליס) הוא סוכן CIA בגמלאות שחי בבדידות.
הוא מעביר את זמנו בדיבורים עם פקידה משירות לקוחות שאחראית לתשלום הפנסיה שלו, שרה (מרי-לואיז פרקר).
לילה אחד יחידת מתנקשים באה לביתו של פרנק במטרה להורגו.
פרנק מתגבר עליהם ובורח לקנזס סיטי, לביתה של שרה.
הוא בורח לשם כדי להציל אותה כי הוא חושש שעלולים לפגוע גם בה.
שרה לא מאמינה לסיפור זה, ופרנק לוקח אותה איתו נגד רצונה.
כאשר מנסים לחטוף אותה, היא מבינה שחייה בסכנה, ומתלווה אל פרנק.
הסוכן ויליאם קופר (קארל אורבן) מונה לחסל את פרנק.
פרנק מגייס את חבריו הגמלאים לטובת המשימה.
תחילה הוא מבקר אצל חברו ג'ו מת'סון (מורגן פרימן), המתגורר בבית אבות בניו אורלינס וחולה בסרטן.
ג'ו מגלה לו שיחידה שהייתה אמורה להתנקש בחייו גם אחראית לרצח עיתונאית.
לאחר מכן הם נפגשים עם מרווין בוגס (ג'ון מלקוביץ') שעוזר להם לברר על יחידת החיסול.
הם מגלים שליחידה יש רשימת חיסול שפרנק ועוד כמה מחבריו נמצאים בה והיא קשורה למשימה בגואטמלה בשנת 1981 שהם היו מעורבים בה.
מאוחר הם נפגשים עם הצלפית ויקטוריה (הלן מירן) שמצטרפת למשימתם.
הם מגיעים לאלכסנדר דאנינג (ריצ'רד דרייפוס), האדם היחיד ברשימה שלא נהרג, חוקרים אותו ומגלים שמי שעומד מאחורי ההתנקשויות הוא סגן נשיא ארצות הברית, רוברט סטנטון (ג'וליאן מקמהון), שמנסה לטייח את הסיפור של גואטמלה שבו פעל כפשע מלחמה.
לאחר צאתם מביתו של דאנינג הם נקלעים למארב שבו ג'ו נהרג ושרה נחטפת.
לאחר מכן פרנק וחבריו מצליחים לחטוף את סגן הנשיא ופרנק יוצר קשר עם קופר במטרה לשחרר את שרה.
קופר מגיע למפגש שבו מתבררת לו האמת, והוא מתייצב לצדו של פרנק נגד דאנינג וסטנטון, והחבורה ניצלת.
ברוס ויליס - פרנק מוזס, סוכן CIA בגמלאות, הנמלט מפני גורם המנסה לחסלו
מרי-לואיז פרקר - שרה רוס, פקידה בשירות לקוחות, מצטרפת אל פרנק.
מורגן פרימן - ג'ו מת'סון, סוכן CIA בגמלאות, מצטרף אל פרנק.
הלן מירן - ויקטוריה, סוכנת בגמלאות, מצטרפת אל פרנק.
ג'ון מלקוביץ' - מרווין בוגס, סוכן לשעבר וחברו הטוב ביותר של פרנק, מצטרף אל פרנק.
קארל אורבן - ויליאם קופר, סוכן ה-CIA הממונה על חיסולו של מוזס.
ג'וליאן מקמהון - רוברט סטנטון, סגן נשיא ארצות הברית.
ארנסט בורגניין - הנרי, ארכיבר ב-CIA.
ריצ'רד דרייפוס - אלכסנדר דאנינג, סוחר נשק והאנטגוניסט הראשי של הסרט.
בריאן קוקס - איוואן, סוכן סובייטי לשעבר, אהובה לשעבר של ויקטוריה, מצטרף אל פרנק.
ג'יימס רימר - גבריאל זינגר.
רבקה פידג'ן - סינתיה וילקס, המפקדת של ויליאם קופר.
לפי האתר "Rotten Tomatoes", כ-70% מבין 120 ביקורות שנסקרו, ציינו את הסרט לחיוב.
בסוף השבוע הראשון לצאתו של הסרט הוא הכניס כ-22.5 מיליון דולר, מה שמיקם אותו כסרט השני ברשימת הסרטים בעלי ההכנסות הגבוהות ביותר בשבוע זה, אחרי "ג'קאס 3".
נכון ל-24 בנובמבר 2010 הסרט הכניס כ-90 מיליון דולר בארצות הברית ולמעלה מ-100 מיליון דולר ברחבי העולם.
את המוזיקה לסרט כתב והלחין כריסטוף בק, אשר סירב לשוב להלחין את המוזיקה לסרט ההמשך והוחלף במלחין הידוע אלן סילבסטרי.
רד בול רייסינג היא קבוצת פורמולה 1 הממוקמת במילטון קינס, אנגליה, אך הקבוצה מחזיקה ברישיון אוסטרי.
הקבוצה נמצאת בבעלות חברת משקאות האנרגיה רד בול, ביחד עם קבוצת רייסינג בולס.
הקבוצה זכתה שש פעמים באליפות היצרנים ושמונה פעמים באליפות הנהגים (ארבע זכיות של סבסטיאן פטל, ארבע זכיות של מקס ורסטאפן).
קבוצת רד בול רייסינג החלה את דרכה כקבוצת סטיוארט גרנד פרי בשנת 1997. בשנת 1999 מכר הבעלים ג'קי סטוארט את הקבוצה לחברת פורד והיא החליטה למתג את הקבוצה מחדש כקבוצת יגואר.
לאחר כחמש שנים הציעה פורד את הקבוצה למכירה.
ב-15 בנובמבר 2004, היום האחרון למכירה, הגישה חברת המשקאות רד בול את הצעתה לקניית הקבוצה.
לפי מקורות שונים, ביקשה חברת פורד דולר בודד לקניית הקבוצה, בתנאי שיושקעו 400 מיליון דולר במהלך שלוש עונות גרנד פרי.
הקבוצה המשיכה להשתמש במנועי חברת קוסוורת' ושמה של החברה השתנה.
לניהול הקבוצה התמנה כריסטיאן הורנר, והנהגים דייוויד קולטהרד וכריסטיאן קליין מונו לנהגים הראשיים.
גונתר שטיינר, ששימש בעבר כמנהל ההנדסה בקבוצת יגואר, צורף לקבוצה.
על פי התכנון ויטנטוניו ליוצ'י אמור היה להתחלק עם קליין במרוצים ולהתחלף כל ארבעה מרוצים, אך בסופו של דבר השתתף רק בארבעה מרוצים במהלך כל העונה.
במהלך המרוצים שנערכו בארצות הברית ובקנדה שיתפה הקבוצה, כנהג שלישי, את סקוט ספיד האמריקאי.
השיתוף של ספיד נבע מתוך מחשבה שיווקית ומתוך רצון לחזק את זהות המותג במדינות המארחות.
עונת הבכורה עלתה על הציפיות - הקבוצה סיימה במקום השישי באליפות היצרנים לאחר שהשיגה 34 נקודות, יותר ממה שהשיגה קבוצת יגואר בשתי העונות הקודמות ביחד.
פתיחת עונת 2006 הייתה מאכזבת ולוותה בתקלות טכניות רבות שאילצו את נהגי הקבוצה לפרוש שוב ושוב במהלך המרוצים.
בגרנד פרי מונקו, המרוץ השביעי בעונה, סיים קולטהרד במקום השלישי והשיג את הפודיום הראשון בתולדות הקבוצה.
בחגיגות לאחר המרוץ קפץ כריסטיאן הורנר לבריכה, כשהוא לא לובש כלום מלבד גלימה של סופרמן.
בסיום העונה צברה הקבוצה רק 16 נקודות, 14 מתוכן הושגו על ידי קולטהרד בעוד קליין צבר רק 2 נקודות.
בשלושת מרוצי העונה הוחלף קליין על ידי רוברט דורבונס ההולנדי ובסיומה שוחרר מהקבוצה ובמקומו הוחתם מארק ובר.
וובר וקולטהרד היו צמד הנהגים במשך שתי עונות, בהם לא הגיעה הקבוצה להישגים מיוחדים.
בסיום עונת 2008 הודיע קולטהרד על פרישה ובמקומו הוחתם סבסטיאן פטל, נהגה של קבוצת הבת, טורו רוסו.
עונת 2009 הייתה עונת הזינוק של הקבוצה לצמרת.
במרוץ השלישי בעונה, שהתקיים בסין זינק פטל מהפול פוזישן בעוד וובר זינק מהמקום השלישי.
את המרוץ סיים פטל כמנצח, הניצחון הראשון בתולדות הקבוצה וובר סיים במקום השני.
שלושה חודשים לאחר מכן השיג וובר את ניצחון הבכורה בקריירה שלו.
במהלך העונה השיגו נהגי הקבוצה שישה ניצחונות ועשרה פודיומים ובסיומה התמקמה הקבוצה במקום השני באליפות היצרנים בפער של פחות מעשרים נקודות מפרארי המובילה ויותר משמונים נקודות ממקלארן שסיימה במקום השלישי.
לאורך כל עונת 2010 התנהל קרב צמוד על תואר האליפות בו לקחו חלק צמד נהגי רד בול, פרננדו אלונסו מפרארי ולואיס המילטון ממקלארן.
פטל וובר זינקו מהפול פוזישן בחמישה עשר מתוך תשעה מרוצים בעונה, אך ניצחו רק בתשעה.
חמישה מרוצים לסיום העונה הוביל וובר את טבלת אליפות הנהגים ואילו פטל היה במקום החמישי.
בשלב זה הובילה הקבוצה באליפות היצרנים בפער של שלוש נקודות ממקלארן.
לפני המרוץ האחרון בעונה כבר הבטיחה הקבוצה את זכייתה באליפות היצרנים, אך את אליפות הנהגים הוביל פרננדו אלונסו, כאשר וובר ופטל התמקמו אחריו.
למרות התחלה לא טובה הצליח פטל לנצח את המרוץ והפך לנהג הצעיר ביותר בתולדות האליפות שזוכה בתואר והקבוצה רשמה זכייה ראשונה באליפות היצרנים והנהגים.
לאחר הזכייה באליפות החתימה רד בול את פטל על חוזה לארבע עונות נוספות, עד לסיום עונת 2014.
בעונה שלאחר הזכייה באליפות הצליחה הקבוצה לשחזר את ההישג וזכתה שוב באליפות היצרנים ובאליפות הנהגים.
אך הפעם התארים הובטחו לפני סיום העונה - פטל קבע שיא חדש כשהשיג 15 פודיומים בעונה, ניצח 11 מרוצים והבטיח את הזכייה בתואר ארבעה מרוצים לפני תום העונה.
וובר השיג תשעה פודיומים במהלך העונה והוסיף ניצחון במרוץ סיום העונה וסיים במקום השלישי באליפות הנהגים.
בדומה לאליפות הראשונה, גם הזכייה השלישית הוכרעה רק במחזור האחרון.
רצף האליפויות נמשך גם בעונת 2013, לאחר שפטל סיים את העונה עם תשעה ניצחונות רצופים ושלוש עשרה ניצחונות בסך הכל.
למרות ההצלחה הקבוצתית, היחסים בין נהגי הקבוצה התרועעו בעקבות עקיפה מסוכנת שביצע פטל על וובר בגרנד פרי מלזיה במרוץ השני בעונה.
בעקבות היחסים העכורים הודיע וובר על פרישה בסיום העונה ואת מקומו תפס דניאל ריקארדו, שנהג עד אז עבור קבוצת הבת, טורו רוסו.
לקראת עונת 2014 נקבעו שורה של שינויים טכנולוגיים במבנה הרכבים, כאשר הבולט בהם הוא הקטנת המנועים.
קבוצת רד בול התקשתה להתמודד עם השינויים והעונה התנהלה בשליטה כמעט מוחלטת של נהגי קבוצת מרצדס.
ריקארדו רשם עונה אישית מוצלחת כשהצליח לנצח שלושה מרוצים והגיע עוד חמש פעמים לפודיום במהלך העונה.
אך פטל לא הצליח לשחזר את הישגיו וסיים את העונה ללא ניצחון.
במהלך חודש אוקטובר הודיע פטל על מעבר לקבוצת פרארי ואת מקומו תפס דניאיל קוויט, גם הוא נהג שצמח בקבוצת טורו רוסו.
אחרי מספר שנים שבהן הייתה הקבוצה במקום הראשון או השני באליפות היצרנים את עונת 2015 סיימה רק במקום הרביעי.
צמד הנהגים פתח גם את עונת 2016, אך לאחר ארבעה מרוצים בלבד הועבר קוויט לקבוצת טורו רוסו ובמקומו הוחתם בקבוצה מקס ורסטאפן בן ה-18. השינוי בנהגים הוביל לתוצאות מיידיות.
במרוצו הראשון בקבוצה השיג ורסטאפן ניצחון, שהפך אותו למנצח הצעיר בתולדות האליפות.
מרוץ לאחר מכן היה זה ריקארדו, שלראשונה בקריירה, ניצח במקצה דירוג וזינק מהפול פוזישן.
עד לסיום העונה הגיעו ריקארדו וורסטאפן שבע פעמים לפודיום כל אחד.
ריקארדו סיים במקום השלישי באליפות הנהגים והקבוצה הקדימה את פרארי וסיימה שנייה באליפות היצרנים.
במחצית הראשונה של עונת 2017 השיג ריקארדו תוצאות טובות וסיים חמישה מרוצים ברציפות על הפודיום.
ורסטאפן, לעומת זאת, לא הצליח להגיע לקו הסיום במספר דומה של מרוצים.
סיום עונה טוב של ההולנדי, כולל ניצחונות במלזיה ובמקסיקו שיפרו את מיקומו בטבלה, בעוד ריקארדו לא הצליח לסיים שלושה מתוך ארבעת המרוצים האחרונים בעונה.
את העונה סיימה הקבוצה במקום השלישי בין היצרנים.
אסטון מרטין הפכה לנותנת החסות הראשית של הקבוצה לקראת עונת 2018. צמד הנהגים המשיך להתחרות עבור הקבוצה עונה נוספת וסיים שוב במקום השלישי.
במהלך חודש אוגוסט הודיע ריקארדו על עזיבת הקבוצה בסיום העונה ומעבר לקבוצת רנו.
פייר גאסלי, נהגה של קבוצת טורו רוסו, תפס את מקומו לצד ורסטאפן.
גאסלי לא הצליח להיאבק על מקומות בחלק העליון של הטבלה.
בעקבות כך החליטה הקבוצה, אחרי 12 מרוצים, להחזירו באופן מיידי לקבוצת טורו רוסו במקומו של אלכסנדר אלבון שקודם לקבוצה הבכירה.
אלבון אמנם השיג שני פודיומים במהלך עונת 2020, אך בסיום העונה דורג במקום השביעי באליפות הנהגים.
הקבוצה סיימה את אליפות היצרנים במקום השני בפער של יותר מ-250 נקודות מקבוצת מרצדס, שזכתה בתואר בפעם השביעית ברציפות.
בעקבות כך החליטה רד בול על מהלך לא שגרתי מבחינתה והחתימה את סרחיו פרס, נהג שלא חלק מתוכנית פיתוח הנהגים של הקבוצה.
ורסטאפן ניצח עשרה מרוצים במהלך עונת 2021 וזכה באליפות הנהגים לאחר קרב צמוד עם לואיס המילטון, קרב שהוכרע רק בהקפה האחרונה של מרוץ סיום העונה.
חברת אורקל הצטרפה כספונסרית ראשית של הקבוצה לקראת עונת 2022 ושמה נוסף לשם הרשמי של הקבוצה.
בעונה עצמה הראתה הקבוצה דומיננטיות כשניצחה 17 מתוך 22 מרוצים בעונה.
ורסטאפן זכה באליפות בפעם השנייה ברציפות והקבוצה זכתה באליפות היצרנים.
הדומיננטיות של הקבוצה נמשכה גם בעונת 2023 - הקבוצה ניצחה את כל המרוצים בעונה, למעט אחד.
ורסטאפן קבע שיא ניצחונות בעונה לנהג וניצח 19 מרוצים, כולל עשרה ניצחונות רצופים.
בגרנד פרי יפן, ניצח ורסטאפן והבטיח זכייה באליפות היצרנים, כשנותרו עוד שישה מרוצים לסיום העונה.
פרס, עם שני ניצחונות, סיים במקום השני וחתם על הארכת חוזה לעונה נוספת.
פתיחת עונת 2024 המשיכה את המגמה - ורסטאפן ניצח שבעה מתוך עשרת המרוצים הראשונים של העונה.
עד לסיום העונה ניצח עוד שני מרוצים והבטיח זכייה רביעית באליפות הנהגים.
התחזקות של מקלארן ופרארי, לצד קצב צבירת נקודות נמוך של פרס הובילו את הקבוצה לאיבוד המקום הראשון בטבלת היצרנים.
בהמשך ירדה למקום השלישי, בו סיימה את העונה.
בחודש מאי הודיע אדריאן ניואי על עזיבת הקבוצה בסיום העונה והפסקת העבודה על פיתוח המכונית באליפות באופן מיידי.
בסיום העונה שוחרר פרס מחוזהו, למרות שהיה חתום לעונה נוספת.
את מקומו תפס ליאם לוסון, אך הוא הוחלף ביוקי צונודה כעבור שני מרוצים בלבד.
בעונת 2005 עשתה הקבוצה שימוש במנועי קוסוורת' מתוך רצון לשמור על ההמשכיות ולהשתמש באותם מנועים בהם השתמשה קבוצת יגואר.
כמו כן המשיכה הקבוצה לעשות שימוש בצמיגי מישלן.
לאחר שנה עברה החברה להשתמש במנועים מתוצרת פרארי.
רד בול המשיכה לעשות שימוש בצמיגי מישלן, בשונה מהקבוצה האיטלקית שעשתה שימוש בצמיגים מתוצרת ברידג'סטון.
בשנת 2007 שונו התקנות בנוגע למנועים והקבוצה חתמה על חוזה לשיתוף פעולה עם רנו לאספקת המנועים החדשים לקבוצה ולקבוצת הבת טורו רוסו.
במקביל עברה לעשות שימוש בצמיגי ברידג'סטון.
לאחר תשע עונות של שיתוף פעולה הודיעה הקבוצה כי החל מעונת 2016 תפסיק את שיתוף הפעולה עם רנו ועברה לרכוש מנועים מחברת טאג-הוייר.
למעשה גם מנועים אלו הם מתוצרת רנו, אך המיתוג החדש איפשר לקבוצה לבצע שינויים במנוע ולהגביר את עוצמתו.
ביוני 2018 הודיעה הקבוצה על הפסקת ההתקשרות עם רנו ומעבר למנועים מתוצרת הונדה החל מעונת 2019.
באוקטובר 2020 הודיעה הונדה על כוונתה להפסיק את פעילותה באליפות בסיום עונת 2021. רד בול רכשה מהונדה את הידע והטכנולוגיה לייצור המנועים בעצמה.
ביולי 2022 פורסם כי רד בול הגיעה להסכמה לשיתוף פעולה עם פורשה.
לפי הפרסום פורשה אמורה הייתה לרכוש 50% ממניות רד בול טכנולוגיות, חברת האם של קבוצת המרוצים.
הודעה רשמית צפויה הייתה להתפרסם לקראת גרנד פרי אוסטריה, שהתקיים בתחילת יולי.
עיכוב בפרסום תקנות המנועים החדשות לקראת עונת 2026, הוביל לעיכוב בפרסום ההכרזה על שיתוף הפעולה.
בחודש ספטמבר, אחרי חודשים של שמועות, הודיעה פורשה כי שיתוף הפעולה ירד מהפרק.
בפברואר 2023 הכריזה רד בול על שיתוף פעולה עם פורד, שתסייע לקבוצה לפתח את המנועים החל מעונת 2026.
רד באטנס היה שחקן קולנוע וקומיקאי אמריקאי יהודי.
באטנס הוא זוכה פרס אוסקר לשחקן המשנה הטוב ביותר ובפרס גלובוס הזהב לשחקן המשנה הטוב ביותר לשנת 1957 על הופעתו בסרט "סיונרה".